  Виталий Пронин 25-тӥ южтолэзе Россиысь лулчеберет удысын тыршисьёс асьсэ праздниксэс пусъё.Быдэс республикаысь лулчеберетъя юртъёсын, библиотекаосын, музейёсын, искусствоосъя школаосын ужасьёс туннэ Ижысь Операя но балетъя театре люкаськизы.Арысь аре усто ужасьёс та нуналэ лыктэм калык азьын пӧртэм данъян пусъёс басьто.Режиссёр Павел Поздеев «Удмурт Элькунысь лулчеберет удысын дано ужась» нимен данъямын.Калык творчествоез азинтонъя «Признание» премиен пусъемын 5 усточи:- калык эктонъя номинациын - Ярысь искусствоосъя нылпи школаысь «Веснушки» ансамблен кивалтӥсь Е. Шумко,- калык кырӟанъя номинациын - Кизнер культурая юртысь ветеранъёслэн «Зори Кизнера» ансамбльысьтызы хормейстер М. Андреев,- калык крезьгуръя номинациын - Шаркан ёросысь Пашур-Вишурысь арганчиослэн «Вишур мылкыд» ансамбленызы кивалтӥсь Н. Майоров,- калык лулчеберетъя номинациын - Можга ёросысь Бадӟым Сибыысь «Марӟан» ансамблен кивалтӥсь А. Михайлова,- «калык мастер» номинациын - Пичи Пурга ёросысь Вуж Мӧньяысь куроен ужась кибашлы З. Силантьева.Туэ арысен премия 10 сюрслы будӥз но 35 сюрс луиз. Удмурт Элькунлэн Правительствоез сое кылдытӥз 2007-тӥ арын, «Признание» премилэн лауреатэз 30 мурт луиз ини.Туспуктэмез: barnaul.bezformata.ru Теги: Признание ПавелПоздеев  